stanford-oval/wikipedia huggingface dataset:
שלזיה (פרובינציה)
ערים, יישובים ומחוזות > מחוזות

בשלזיה ישנם 36 מחוזות, מתוכם 19 ערים מחוזיות.
| מחוזות שלזיה |
| --- | --- | --- | --- | --- | --- |

| סמל | שם | אוכלוסייה (2014) | שטח (בקמ"ר) | גמינות | בירה |
ערים מחוזיות
|  | קטוביץ   Katowice | 303,314 | 164 |  |  |
|  | צ'נסטוחובה   Częstochowa | 231,527 | 159 |  |  |
|  | סוסנוביץ   Sosnowiec | 210,249 | 91 |  |  |
|  | גליביצה   Gliwice | 184,993 | 133 |  |  |
|  | זאבז'ה   Zabrze | 177,815 | 80 |  |  |
|  | ביילסקו-ביאלה   Bielsko-Biała | 173,462 | 124 |  |  |
|  | ביטום   Bytom | 172,762 | 69 |  |  |
|  | רודה שלזיה   Ruda Śląska | 141,090 | 77 |  |  |
|  | ריבניק   Rybnik | 140,094 | 148 |  |  |
|  | טיכי   Tychy | 128,698 | 81 |  |  |
|  | דומברובה גורניצ'ה   Dąbrowa Górnicza | 123,774 | 188 |  |  |
|  | חוז'וב   Chorzów | 110,538 | 33 |  |  |
|  | יאבוז'נו   Jaworzno | 91,073 | 152 |  |  |
|  | יאסצ'מביי-דרוי   Jastrzębie-Zdrój | 91,073 | 85 |  |  |
|  | מיסלוביצה   Mysłowice | 75,028 | 65 |  |  |
|  | שימיינוביצה שלונסקיה   Siemianowice Śląskie | 68,658 | 25 |  |  |
|  | ז'ורי   Żory | 62,015 | 64 |  |  |
|  | פייקרי שלונסקיה   Piekary Śląskie | 56,978 | 39 |  |  |
|  | שוויינטוחלוביצה   Świętochłowice | 51,722 | 13 |  |  |
מחוזות רגילים
|  | מחוז צ'שין   powiat cieszyński | 177,696 | 730 | 12 | צ'שין |
|  | מחוז ביילסקו   powiat bielski | 160,952 | 458 | 10 | ביילסקו-ביאלה |
|  | מחוז וודז'יסלאב   powiat wodzisławski | 157,835 | 286 | 9 | וודז'יסלאב שלזיה |
|  | מחוז ז'יבייץ   powiat żywiecki | 153,070 | 1040 | 15 | ז'יבייץ |
|  | מחוז בנדין   powiat będziński | 150,928 | 364 | 8 | בנדין |
|  | מחוז טרנובסקיה גורי   powiat tarnogórski | 138,386 | 644 | 9 | טרנובסקיה גורי |
|  | מחוז צ'נסטוחובה   powiat częstochowski | 135,478 | 1522 | 16 | צ'נסטוחובה |
|  | מחוז זוויירצ'ה   powiat zawierciański | 121,357 | 1002 | 8 | זוויירצ'ה |
|  | מחוז גליביצה   powiat gliwicki | 115,349 | 664 | 8 | גליביצה |
|  | מחוז רטיבור   powiat raciborski | 109,478 | 543 | 8 | רטיבור |
|  | מחוז פשצ'ינה   powiat pszczyński | 109,065 | 471 | 6 | פשצ'ינה |
|  | מחוז מיקולוב   powiat mikołowski | 96,039 | 233 | 5 | מיקולוב |
|  | מחוז קלובוצק   powiat kłobucki | 85,476 | 888 | 9 | קלובוצק |
|  | מחוז לובלינייץ   powiat lubliniecki | 77,119 | 822 | 8 | לובלינייץ |
|  | מחוז ריבניק   powiat rybnicki | 77,024 | 223 | 5 | ריבניק |
|  | מחוז מישקוב   powiat myszkowski | 72,037 | 479 | 5 | מישקוב |
|  | מחוז ביירון-לנדז'יניי   powiat bieruńsko-lędziński | 58,723 | 158 | 5 | ביירון |
ראו גם

שלזיה
אנדרטת המורדים השלזיים
הערות שוליים

↑  Zbigniew Babik: Najstarsza warstwa nazewnicza na ziemiach polskich w granicach średniowiecznej Słowiańszczyzny. Kraków: Uniwersitas, 2001, s. 274-276. ISBN 83-7052-597-0.
↑  W.Korta, Spór o nazwę Śląska, "Sobótka" 41, 1986, s.165-186
↑  "J.Udolph Der Name Schlesien, [w:] Studia Onomastica et Indogermanica Festschrift für F.Lochner v. Hüttenbach zum 65. Geburstag, Graz 1995, s.335-354
↑  Rudolf Fischer. Onomastica slavogermanica. Uniwersytet Wrocławski. 2007. t. XXVI. 2007. str. 83
↑  Jankuhn, Herbert; Beck, Heinrich et al., ed. (2006). "Wandalen". Reallexikon der Germanischen Altertumskunde (in German) 33 (2nd ed.). Berlin, Germany; New York, New York: de Gruyter. Da die Silingen offensichtlich ihren Namen im mittelalterlichen pagus silensis und dem mons slenz - möglicherweise mit dem Zobten gleichzusetzen [...] - hinterließen und damit einer ganzen Landschaft – Schlesien – den Namen gaben [...]
↑  Jerzy Strzelczyk, "Wandalowie i ich afrykańskie państwo" p. 59, Warszawa 1992.
↑  Dane Klimatyczne
↑  Baza Demografia: Stan ludności 2014, Ludność stan w dniu 30 VI, Ludność według płci i miast, Śląskie
↑  Baza Demografia: Stan ludności 2014, Ludność stan w dniu 30 VI, Ludność według płci, wieku, województw i powiatów, śląskie
| --- | --- |
בקרת זהויות :  NLI: 987007557546805171  GND: 4386280-9  LCCN: n2001105289  MusicBrainz: 34cee74b-bb90-4f7d-82c1-63ec20007145  NKC: ge116537  VIAF: 137152383   WorldCat (עם VIAF): 137152383
אריאנה ריצ'רדס

| --- | --- |

 לידה:  11 בספטמבר 1979  (בת 45) הילדסבורג, קליפורניה
 שם לידה:  Ariana Clarice Richards 
 מדינה:  ארצות הברית 
 תקופת הפעילות:  1987–2001, 2013
 מקום לימודים:  מכללת סקידמור  המכללה למרכז אמנות העיצוב  אוניברסיטת אורגון המערבית 
 http://www.galleryariana.com/
 פרופיל ב-IMDb
 
אריאנה קלאריס ריצ'רדס (באנגלית: Ariana Clarice Richards; נולדה ב-11 בספטמבר 1979) היא ציירת אמריקאית ושחקנית קולנוע בעברה. היא ידועה בעיקר בגלל משחקה בסרט שובר הקופות "פארק היורה".
ריצ'רד שיחקה בסרטים בעיקר בילדותה אך לאחר בגרותה החלה לעסוק בציור ואומנות במקום במשחק.
ביוגרפיה

ריצ'רדס נולדה בהילדסבורג, קליפורניה לדריאל וגארי ריצ'רדס. משפחתה היא צאצאית של האומן "קרלו קריוולו" (Carlo Crivelli).
בשנת 2001 סיימה לימודי תואר ראשון באמנות ודרמה במכללת סקידמור. בהמשך גם למדה הוראת אומנות ב"מכללה לעיצוב" (ArtCenter College of Design) בפסדינה, קליפורניה.
קריירה

הפעילות הראשונה שלה החלה ב-1987 בסדרה "Into the Homeland" ובסדרה האמריקאית "בנות הזהב".
שנה לאחר מכן הופיעה בסרט הקולנוע הראשון שלה: "אני אתפוס אותך פראייר" בו שיחקה ילדה קטנה.
ב-1989 הופיעה בסרט "Prancer" של ג'ון דיי הנקוק כקרול וות'רביי.
ב-1990 שיחקה בסרט האימה "פחד עד מוות" כמינדי סטרנגווד. ובסרט "Spaced Invaders".
ב-1992 שיחקה ב"Timescape" בתפקיד הילרי וילסון לצד ג'ף דניאלס שגילם את אביה, בן וילסון.
ב-1993 שיחקה בסרט "פארק היורה" של סטיבן ספילברג בתפקיד לקס מרפי, נכדתו של ג'ון האמונד (ריצ'רד אטנבורו). משחקה בסרט הפך אותה לידועה וזיכה אותה ב-5 פרסים, ביניהם בפרס במבי (Bambi Award).
ב-1995 שיחקה בסרט "אנגוס" כמליסה לפבר.
ב-1997 שיחקה בבסרט "פארק היורה: העולם האבוד" בתור לקס מרפי, אך הפעם בתפקיד קצר בתחילת הסרט.
ב-2001 שיחקה בסרט "פחד עד מוות 3" בתפקידה מהסרט הראשון כמינדי סטרנגווד.
ב-2013 שבה לשחק לאחר 12 שנות הפסקה ממשחק, כאשר השתתפה בסרט הטלוויזיה "Battledogs" כדונה וורהיז.
קריירה > עיסוקים נוספים

בנוסף למשחק ריצ'רדס הוציאה אלבום מוזיקלי ב-1993 של החברה היפנית "Pony Canyon", אלבום המשלב שירי פופ של נוער ומוזיקות ריקודים של שנות ה-90.
היא חזרה לשיר לצד המוזיקאי דייוויד פוסטר באלבומו "The Prayer" מ-2008.
מאז סיום לימודיה במכללת סקידמור היא החלה לצייר והפכה לאמנית מצליחה. באוקטובר 2005 זכתה במקום הראשון של תחרות הציור הלאומית של אמריקה (בחסות מגזין האמנות האמריקאי) עבור הציור "Lady of the Dahlias".
חיים אישיים

בינואר 2013 ריצ'רדס נישאה למארק אהרון בולטון בטקס שנערך באורגון. בולטון הוא מהגר אירי, פעלולן וחייל לשעבר של כוחות ההגנה האיריים. לבני הזוג יש בת (ילידת 2015); והשלושה מתגוררים בסיילם, אורגון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1988 | אני אתפוס אותך פראייר | ילדה קטנה |  |
| 1989 | Prancer | קרול וואת'רבי |  |
| 1990 | פחד עד מוות | מינדי סטרנגווד |  |
| 1990 | Spaced Invaders | קאת'י הוקסלי |  |
| 1992 | Timescape | הילרי וילסון |  |
| 1993 | פארק היורה | לקס מרפי |  |
| 1995 | אנגוס | מליסה לפבר |  |
| 1997 | פארק היורה: העולם האבוד | לקס מרפי |  |
| 2001 | פחד עד מוות 3 | מינדי סטרנגווד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1987 | בנות הזהב | ליסה | פרק: "And Then There Was One" |
| 1987 | Into the Homeland | אמבר סוואלו הצעירה | סרט טלוויזיה של HBO |
| 1988 | My Sister Sam | מורגן | פרק: "Life, Death and Admiral Andy" |
| 1989 | קן ריק | פניבי סוונסון | פרק: "Harry Snubs Laverne" |
| 1990 | Island Son | טס דילייני | פרק: "Viruses" |
| 1990 | The Incident | ננסי | סרט טלוויזיה של CBS |
| 1991 | Switched at Birth | קימברלי מייז בצעירותה | סרט טלוויזיה של NBC |
| 1991 | Locked Up: A Mother's Rage | קלי גלאגר | סרט טלוויזיה של CBS |
| 1992 | Against Her Will: An Incident in Baltimore | ננסי | סרט טלוויזיה של CBS |
| 1995 | Capitol Critters | הנכדה של הנשיא | דיבוב; פרק: "If Lovin' You Is Wrong, I Don't Wanna Be Rat" |
| 1996 | Born Free: A New Adventure | ולארי פורטר | סרט טלוויזיה של ABC |
| 1996 | ילד פוגש עולם | קלייר פרגוסון | פרק: "Dangerous Secret" |
| 1997 | Total Security | קארן | פרק: "Who's Poppa?" |
| 1997 | The Princess Stallion | שרה סטיוארט | סרט טלוויזיה של שואוטיים |
| 1998 | Broken Silence: A Moment of Truth Movie | מיקי קרלייל | סרט טלוויזיה של NBC |
| 2013 | Battledogs | דונה | סרט טלוויזיה של Syfy |
מי הפליל את רוג'ר רביט

| --- | --- |
הכרזה העברית של הסרט
הכרזה העברית של הסרט
 מבוסס על:  "מי צנזר את רוג'ר רביט?" מאת גארי קיי. וולף
 בימוי:  רוברט זמקיס 
 הופק בידי:  פרנק מרשל, רוברט ווטס 
 תסריט:  ג'פרי פרייס, פיטר סימן 
 עריכה:  ארתור שמיט 
 שחקנים ראשיים:  בוב הוסקינס כריסטופר לויד צ'ארלס פליישר סטאבי קיי ג'ואנה קסידי
 מדבבים:  קת'לין טרנר (ג'סיקה ראביט) דייוויד לנדר Fred Newman אפריל וינצ'ל Lou Hirsch Betsy Brantley (ג'סיקה ראביט) טוני אנסלמו (דונלד דאק) Tony Pope (גופי, הזאב הרע) Cherry Davis (וודי הנקר) קלרנס נאש (דונלד דאק) Les Perkins (מר קרפדה) ביל פרמר (גופי) Peter Westy (פינוקיו) פט בוטרם ננסי קארטרייט מל בלאנק (דאפי דאק, טוויטי, באגס באני, סילבסטר החתול, פורקי פיג) ג'ון פורי מיי קווסטל (בטי בופ) צ'ארלס פלישר (רוג'ר רביט) ג'ו אלאסקי (יוסמיטי סם, פוגהורן לגהורן) רוסי טיילור (מיני מאוס) ויין אלווין (מיקי מאוס) איימי אירווינג (ג'סיקה ראביט) ריצ'רד ויליאמס (Droopy) פרנק סינטרה ג'ים קומינגס פרנק ולקר (Dumbo) 
 מוזיקה:  אלן סילבסטרי
 צילום:  דין קונדי 
 מדינה:  ארצות הברית 
 חברת הפקה:  אמבלין אנטרטיינמנט אולפני ההנפשה של וולט דיסני Silver Screen Partners
 חברה מפיצה:  Touchstone Pictures
 שיטת הפצה:  הפצה לאולמות הקולנוע 
 הקרנת בכורה:  22 ביוני 1988 ישראל7 באפריל 1989
 משך הקרנה:  100 דק' 
 שפת הסרט:  אנגלית 
 סוגה:  נאו-נואר, סרט פנטזיה, סרט מונפש למחצה, קרוסאובר, סרט חבר'ה, סרט קומדיה 
 מקום התרחשות:  לוס אנג'לס 
 תקופת התרחשות:  1947 
 תקציב:  70,000,000‏$
 הכנסות:  329,803,958‏$
 הכנסות באתר מוג'ו:   whoframedrogerrabbit
 פרסים:  שלושה פרסי אוסקר שלושה פרסי סאטורן
 דף הסרט ב־IMDb
 
מי הפליל את רוג'ר רביט או מי הפליל את רוג'ר ראביט (באנגלית: Who Framed Roger Rabbit) הוא סרט פנטזיה קומי אפל אמריקאי משנת 1988. הסרט בוים על ידי רוברט זמקיס והופץ על ידי "Touchstone Pictures". הסרט משלב לייב אקשן עם אנימציה, והוא מבוסס על הרומן של גארי קיי. וולף "מי צינזר את רוג'ר רביט?", המתאר עולם שבו דמויות מצוירות מתקשרות ישירות עם בני אדם. בסרט מככבים בוב הוסקינס כבלש פרטי החוקר את הרצח המערב דמות מצוירת מפורסמת, רוג'ר רביט, וג'ואנה קסידי כחברתו של הבלש. כריסטופר לויד משחק את הדמות הרעה (השופט דום). צ'ארלס פליישר מדבב את קולו של רוג'ר, קת'לין טרנר מדבבת את ג'סיקה, אשתו המצוירת של רוג'ר.
חברת וולט דיסני רכשה את זכויות הסרט לסיפור בשנת 1981. ג'פרי פרייס ופיטר סימן כתבו שתי טיוטות של התסריט לפני שדיסני הביאו את המפיק בפועל סטיבן ספילברג ו"אמבלין אנטרטיינמנט" לעזור לממן את הסרט. זמקיס נשכר לביים את סצנות הלייב אקשן וריצ'רד ויליאמס פיקח על האנימציה. ההפקה הועברה מלוס אנג'לס לאולפני אלסטרי באנגליה כדי לתאם בין ויליאמס וקבוצה של אנימטורים. בזמן הצילומים, תקציב ההפקה החל להתרחב במהירות, ולוח הזמנים התנהל זמן רב יותר מהצפוי.
כאשר הסרט יצא לאור, הוא זכה להצלחה פיננסית ולשבחי המבקרים. "מי הפליל את רוג'ר רביט" גרם לעניין מחודש בתור הזהב של האנימציה האמריקאית והפך לחזית של העידן המודרני, במיוחד הרנסאנס של דיסני. כמו כן הותיר אחריו השפעה שכוללת זיכיון תקשורת ופריקוול שהתבטל.
שחקנים ודמויות

| השחקן/נית> שם | השחקן/נית> משחק | השחקן/נית> דיבוב | הדמות> שם | הדמות> אודות הדמות | הערות |
| --- | --- | --- | --- | --- | --- |
| בוב הוסקינס |  |  | אדי וליאנט | חוקר פרטי אלכוהוליסט הנוטר טינה לדמויות המצוירות. | הבחירה הראשונה של המפיק סטיבן ספילברג לאדי וליאנט היה האריסון פורד, אבל המחיר של פורד היה גבוה מדי. ביל מארי נחשב גם לתפקיד; עם זאת, בשל השיטה שלו לקבל הצעות לתפקידים הוא הפסיד. |
| כריסטופר לויד |  |  | השופט דום | השופט קר הלב והצמא לכוח של הערכאה העליונה של עיר המצוירים. | לויד לוהק כי הוא עבד בעבר עם זמקיס ו"אמבלין אנטרטיינמנט" ב"בחזרה לעתיד". לויד נמנע מלמצמץ בעיניו מול המצלמה כדי להציג את הדמות בצורה מושלמת. |
| צ'ארלס פליישר |  |  | רוג'ר רביט | דמות מצוירת העובדת בחברה של ר.ק. מארון. רוג'ר מופלל על רצח מרווין אקמי, ומבקש את עזרתו של אדי להוכיח את חפותו. | כדי להקל על הביצוע של הוסקינס, פליישר לבש חליפת ארנב של רוג'ר ועמד מאחורי המצלמה רוב הסצנות. במאי האנימציה ריצ'רד ויליאמס הסביר שרוג'ר רביט היה שילוב של "ראש בצורת קשיו של טקס אייברי, דוגמית של שיער אדום... כמו של דרופי, סרבל של גופי, עניבת פרפר של פורקי פיג, כפפות של מיקי מאוס ולחיים ואוזניים כמו של באגס באני. פליישר מספק גם את קולותיהם של בני המונית ושניים מחברי כנופיית הסמורים של דום, פסיכי ושמנוני. לו הירש, שסיפק את קולו של התינוק הרמן, היה הבחירה המקורית לבני המונית, אך הוחלף על ידי פליישר. |
| קת'לין טרנר |  |  | ג'סיקה רביט | דמות מצוירת. רעייתו הנאמנה של רוג'ר רביט. |  |
| סטאבי קיי |  |  | מרווין אקמי | הבעלים הבדחן של אקמי. |  |
| ג'ואנה קסידי |  |  | דולורס | חברתו של אדי שעובדת כמלצרית. |  |
| אלן טילברן |  |  | ר.ק. מארון | הבעלים הקצר רוח והמניפולטיבי של אולפני "מרון קרטון". | היה זה תפקידו האחרון של טילברן לפני מותו. |
| לו הירש |  |  | בייבי הרמן | חברו התינוק של רוג'ר, המנבל את פיו ולועס סיגר, המככב לצידו ב"מרון קרטון". | במאי האנימציה ריצ'רד ויליאמס אמר שבייבי הרמן היה תערובת של "אלמר פאד וטוויטי יחד". |
יצירת הסרט

הסרט בוים על ידי רוברט זמקיס וצולם באולפן הקולנוע בורהמווד שבהרטפורדשייר, אנגליה. קטעי האנימציה בוימו על ידי ריצ'רד ויליאמס והופקו באולפן ההנפשה שלו בלונדון. התסריט נכתב על ידי ג'פרי פרייס ופיטר ס. סימן, ומבוסס על הספר "מי צינזר את רוג'ר רביט?" של גארי ק. וולף משנת 1981. את המוזיקה הלחין אלן סילבסטרי, המלחין הקבוע של זמקיס, ומבצעת אותה התזמורת הסימפונית של לונדון. שם הסרט הוא שאלה, אך סימן השאלה - "?" לא מופיע בגלל האמונה הטפלה כי זה מביא מזל רע לסרטים.
עלילת הסרט מבוססת על קונספירציית החשמליות של ג'נרל מוטורס, בה ג'נרל מוטורס, חברת הנפט האמריקאית וחברת הצמיגים פיירסטון יצרו לכאורה את חברת הגג National City Lines, אשר קנתה והרסה בכוונה את חברת החשמליות Pacific Electric Railway בשנות הארבעים והחמישים. המקבילה בסרט היא חברת קלוברליף, המנוהלת על ידי השופט דום בלבד. בסרט קיימים גם קווים עלילתיים מקבילים לסרט "צ'יינהטאון" של רומן פולנסקי.
כמאה קטעי סרטים שונים שולבו כדי להכליל את האנימציה עם המשחק החי. הדמויות עצמן צוירו ביד, ללא עזרת אנימציה ממוחשבת. בעזרת אפקטים אופטיים נוספו צללים ותאורה לדמויות המצוירות, כדי להעניק להן חזות יותר ריאליסטית.
בטיוטה מוקדמת של התסריט תוכנן להציג את השופט דום כרוצח של אמא של במבי, וכך להסביר את הגישה הסדיסטית והאכזרית שלו לשאר הדמויות המצוירות. דיסני דחו את הרעיון, בטענה שהוא מציג הריגת יתר אשר עשויה להפחיד את הקהל הצעיר יותר. בספר המצויר "רוג'ר רביט: תחייתו של דום", מגלים כי שמו האמיתי של דום הוא בארון וון רוטן, וכי הוא שיחק את הרעים בסרטים מצוירים ישנים, עד שיום אחד הוא התעלף והתעורר במחשבה שהוא רשע אמיתי.
ניתן בקלות לראות מספר קווים עלילתיים דומים בין "מי הפליל את רוג'ר רביט" לבין סדרת סרטיו של רוברט זמקיס "בחזרה לעתיד". לדוגמה, הסצנה בה הסמורים רודפים אחרי אדי ורוג'ר בתוך בני המונית ובסופה הסמורים מתנגשים במשאית דומה לסצנה ב"בחזרה לעתיד" שבה ביף וחבריו רודפים אחרי מרטי על גלגשת ומתנגשים במשאית זבל. השורה "אני הולך לנגוח בו" ("I'm gonna ram him") מופיעה בשני הסרטים, בשניהם הלחין אלן סילבסטרי את המוזיקה, והמנהרה שמובילה לתוך עיר המצוירים דומה למנהרת ריבר רואד. בנוסף, חלק מן המנגנון לתכנון בני המונית היה בשימוש ב"בחזרה לעתיד 3", כאשר מרטי נסחב על ידי סוס. כמו כן, השחקן כריסטופר לויד הוא אחד מהשחקנים הראשיים בשני הסרטים (השופט דום וד"ר אמט ל. בראון).
תגובת הקהל

הקרנת הניסיון הראשונה של הסרט הייתה לפני בני נוער אשר שנאו אותו. אף על פי שרוב הקהל עזב באמצע, זמקיס החליט שלא לשנות דבר, והסרט קיבל בעיקר ביקורות חיוביות עם צאתו לאקרנים. אך אף על פי שהסרט נחשב לקלאסיקה מודרנית, הוא קיבל מספר ביקורות, אשר רובן עסקו בחוסר העקביות של הסרט - השילוב בין דמויות מצוירות ליצניות ובין סיפור סרט אפל בו הן מופיעות. אף על פי ששילוב בין השניים היה הכוונה של היוצרים, יש אנשים שהרגישו כי כך לא ניתן לסווג אותו כסרט ילדים או כסרט למבוגרים. סקס ואלימות לא היו נדירים בשנים הראשונות של האנימציה בהוליווד, אך השימוש הבוטה בשניים בסרט, במיוחד בדמויותיהם של ג'סיקה רביט ושל השופט דום, יצר אי נוחות אצל צופים רבים, במיוחד הורים לילדים צעירים יותר.
סצנת הסיום של הסרט, בה רוג'ר וג'סיקה קשורים מול הצינור, נתפסה כחלשה וחסרת דמיון. אנימציית הסרט "הואשמה" ביותר מדי תנועות מיותרות. בקושי נעשה שימוש בלוחות צלולואיד בסרט, ומסיבות טכניות עקב תנועות המצלמה, רוב האנימציה היא "אחד לאחד" (כל פריים מונפש, בניגוד לשיטה הזולה והמקובלת יותר, של הנפשת כל פריים שני, כלומר "אחד לשניים"). גם כשדמויות עומדות במקום, הן ממשיכות לזוז (במיוחד רוג'ר, אשר תנועות אוזניו מבוססות על תנועות בלט), ומספר אנימטורים טענו כי תזוזות אלו מיותרות ומפריעות.
גם צ'אק ג'ונס, במאי האנימציה הידוע מעבודתו אצל האחים וורנר, לא אהב את הסרט. ג'ונס עצמו תכנן את דו-קרב הפסנתרים בין דונלד דאק לדאפי דאק, אך הרגיש כי הגרסה הסופית של הסצנה בסרט הייתה נוראית. ג'ונס טען גם שריצ'רד ויליאמס נהיה כפוף יותר מדי לרוברט זמקיס.
הסרט זכה בשלושה פרסי אוסקר, לאפקטי הקול הטובים ביותר, לאפקטים, לעריכה, ופרס מיוחד ניתן לריצ'רד ויליאמס על "בימוי הנפשה ויצירת דמויות מצוירות". הסרט היה מועמד גם לאוסקר על תפאורה, צילום וקול.
מעריצי סרטים רבים כינו את ג'סיקה רביט "הפרנקנשטיין של אלילות הסרטים": קול דיבור של לורן באקול, רגליים של בטי גרייבל, בטן וישבן של מרילין מונרו, חזה של ג'יין מנספילד, שיער של ורוניקה לייק, עיניים של מרלן דיטריך, וקול שירה של ג'ודי גרלנד.
השפעת הסרט

"מי הפליל את רוג'ר רביט" נחשב לציון דרך באנימציה המודרנית. התחום הוזנח במהלך שנות השבעים והשמונים, עד כדי כך שאפילו חברת וולט דיסני שקלה לוותר על הפקות אנימציה גדולות. עם תקציב של 70 מיליון דולר (סכום עתק באותה תקופה), הסרט היה סכנה לחברה, אך החזיר את ההשקעה בצורה נאה ביותר, ואף נתן השראה לאולפנים אחרים לשוב לתחום האנימציה, והפך את התחום למקובל בקרב הקהל הרחב. בעקבות הסרט, נוצר עניין רחב בהיסטורית האנימציה, ואגדות בתחום כגון טקס אברי, צ'אק ג'ונס וראלף באקשי נראו באור חדש, וקיבלו קרדיט ושבחים מהקהל ברחבי העולם.
"מי הפליל את רוג'ר רביט" היה לסרט המרכזי האחרון של שני מדבבים ידועים: מל בלאנק (באגס באני, דאפי דאק, טוויטי, סילבסטר החתול ופורקי פיג) ומיי קווסטל (בטי בופ). בלאנק נהג גם לעשות את קולו של יוסמטי סם בסרטונים קודמים, אך ויתר על כך בסרט זה, מכיוון שבשנותיו האחרונות נפגמו מיתרי הקול שלו.
אף על פי שנוצר על ידי חברת וולט דיסני, הסרט הוא הראשון ששילב דמויות מצוירות מאולפני אנימציה שונים, לרבות אולפני יוניברסל, MGM, אולפני רפבליק, טרנר אנטרטיינמט והאחים וורנר. בין דיסני להאחים וורנר נחתם חוזה על פיו שתי הדמויות הידועות ביותר של החברות, מיקי מאוס ובאגס באני, יקבלו בדיוק אותו זמן מסך. בסצנה בה אדי נופל מן הבניין והם צונחים, שניהם אומרים בדיוק אותו מספר הברות. מפגש ראוי לציון נוסף היה בין שני הברווזים של החברות, דונלד ודאפי, אשר ביצעו דו-קרב פסנתרים במועדון ה"דיו וצבע". הסרט מסתיים אף הוא במפגש בין שתי החברות, כאשר פורקי פיג אומר את משפט הסיום הידוע שלו "זה הכל, חברים!", בעוד טינקר בל מפזרת אבק כוכבים בסגנון סוף הסרטים של דיסני.
בנוסף, נוצרו מספר סרטונים קצרים הכוללים את רוג'ר רביט, ג'סיקה והתינוק הרמן. הסרטונים הוצגו לפני מספר סרטים של דיסני, בניסיון להחיות את תעשיית הסרטים הקצרים. בין הסרטונים היו "בעיות קיבה" שיצא לפני "מותק, הילדים התכווצו" (ונכלל בגרסה הראשונה של קלטות הווידאו של הסרט), "ארנב ברכבת הרים" לפני דיק טרייסי, ו"בלבול" לפני "מקום רחוק". כולם נכללו בקלטת וידאו שיצאה בשנת 1996 ונקראה "המיטב של רוג'ר רביט", ובהוצאה המיוחדת של ה-DVD של הסרט בשנת 2003.
בשנת 1991 החלה חברת "Walt Disney Imagineering" לפתח אזור חדש בפארק דיסנילנד באנהיים, קליפורניה, המבוסס לגמרי על עיר המצוירים שבסרט. עיר ההנפשה של מיקי נפתחה ב־1993, והובילה לפתיחת עיר המצוירים בדיסנילד בטוקיו. בשני המקומות יש מתקן המבוסס על הרפתקאותיו של רוג'ר רביט, הנקרא "Roger Rabbit's Car Toon Spin".
המשחק "Toontown Online", שפותח על ידי חברת וולט דיסני בשנת 2003, בוסס על העיר המצוירת הדמיונית "טונטאון" מהסרט.
ביצי פסחא וסצנות מחוקות

מספר ביצי פסחא מוסתרות בסרט. קלטות וידאו לא הצליחו לחשוף זאת, אך טכנולוגיות מתקדמות יותר, כגון לייזרדיסק, גילו, בין היתר, את מספר הטלפון של מנכ"ל חברת דיסני מייקל אייזנר. בנוסף, כאשר בני המונית מחליק ואדי וג'סיקה נופלים החוצה, יש שני פריימים נפרדים, במרווח זמן של שתי שניות זה מזה, המראים באופן מטושטש את מפשעתה של ג'סיקה. דיסני ביטלו את הלייזרדיסק והוציאו אחד אחר במקומו, תוך טענה כי מדובר בלוח צלולואיד הצבוע לא נכון.
סצנה קצרה בה התינוק הרמן עושה תנועה מינית בידו לעבר אישה בתחילת הסרט הוצאה מן המהדורה הראשונה של ה-DVD של הסרט, אך ניתן למצוא אותה בקלטות וידאו ובלייזרדיסק. גארי וולף, מחבר הספר "מי צינזר את רוג'ר רביט?" שעליו מתבסס הסרט, התכתב עם מעריצים רבים, וחיבר רשימה ממצה של ביצי הפסחא שבסרט ובסרטונים הקצרים שבאו אחריו[דרוש מקור].
אנכרוניזם בסרט

הסרט מתרחש בהוליווד בשנת 1947, וכך ניתן להבחין בקלות במספר טעויות תקופתיות. למשל, מספר דמויות אשר נוצרו רק לאחר 1947 מופיעות בסרט, כמו וייל אי. קויוטי ורוד ראנר (הדמויות האהובות על זמקיס). ניתן להסביר את זה בכך שהדמויות המצוירות בסרט הן יצורים בפני עצמן, אשר אולי חיו אז בעיר המצוירים, אך טרם התחילו לעבוד בסרטים.
שגיאה נוספת מתרחשת בסצנה בה השופט דום מגיע לבאר כדי לחפש את רוג'ר, ואנג'לו מצביע לאוויר ואומר "תגיד שלום, הרווי" - אזכור לסרט הרווי משנת 1950. ניתן להסביר זאת בכך שהסרט מבוסס על מחזה תיאטרון, אשר הוצג כבר בשנת 1944. מצד שני, אנג'לו לא נראה כמו הטיפוס אשר ילך לתיאטרון, בעיקר כאשר ההצגה הציגה רק בברודוויי.
מספר טעויות שלא ניתן להסביר כל כך בקלות כוללות את הסרט "גופי בהתעמלות" שראו אדי ורוג'ר בבית הקולנוע, ויצא רק בשנת 1949. היוצרים הצדיקו את השימוש בסרטון בכך שזהו הסרט הכי אלים ומצחיק שדיסני ייצרו אי פעם. בנוסף, כאשר אדי נלחם מול דום בסצנת הסיום, הוא שולף חרב מזמרת, אשר שרה את שירו של פרנק סינטרה "Witchcraft" - שיר שהוקלט לראשונה רק ב־1957.
לסיום, פורקי פיג כאילו ממציא באופן ספונטני את השורה "זה הכול חברים!" (!That's all folks) בסוף הסרט, אך למעשה הוא השתמש בה כבר משנת 1937. באותה סצנה ממש, טינקר בל מפזרת אבק כוכבים, אף על פי שגרסת דיסני לסרט פיטר פן יצאה רק בשנת 1953.
התסריטאי פיטר סימן הסביר את כל השגיאות בכך שהסרט הוא "בידור, ולא היסטוריה של אנימציה".
דמויות מצוירות שמופיעות בסרט > דמויות ראשיות

דמויות אלו הופיעו לראשונה בסרט, ומאז הופיעו גם במקומות אחרים:
רוג'ר רביט
ג'סיקה רביט
בני המונית
התינוק הרמן
השופט דום (מופיע כדמות חצי מצוירת בסצנה הסופית)
הסמורים: סמארט אס, פסיכו, ויזי, גריזי וסטופיד
דמויות מצוירות שמופיעות בסרט > דמויות משנה > דיסני

מיקי מאוס
מיני מאוס
דונלד דאק
דייזי דאק
גופי
פלוטו
פיט השחור
הוראס הורסקולר
קלרבל הפרה
קלרה קלאק
פיטר פיג
אחא דוב, תינוק הזפת, הקוליבריים והאחות מולס משירת הדרום
דמבו, העורבים, גברת ג'מבו, קייסי ג'וניור וליצן מדמבו הפיל המעופף
במבי, אמו של במבי, נסיך היער, פלין, טמפר (רוג'ר מזכיר אותו כדודו) ופרח מבמבי
מספר דמויות מ"פנטסיה", כולל שני דינוזאורים מתוך פולחן האביב (רק הצלליות שלהם נראות בסרט), המטאטאים משוליית הקוסם, היפופוטם ויען מרקדים מתוך מחול השעות, פרחים ופטריות מתוך סוויטת מפצח האגוזים, קופידונים חד קרן ופגסוס מתוך הסימפוניה השישית של בטהובן, ושדים מתוך לילה על הר קירח.
חוזה קריוקה מתוך סלודוס אמיגוס ושלושת הקבלרוס
שלגיה ושבעת הגמדים, המכשפה וחיות היער מתוך שלגיה ושבעת הגמדים
פינוקיו, ג'ימיני הצרצר ולמפוויק (מופיע בפוסטר) מפינוקיו
כיפה אדומה
שניים משלושה חזירים קטנים והזאב הרע
הדרקון העקש, אדון ג'יילס והסוס
ביל הלטאה עם הסולם, טווידלדם, חתול צ'שייר  וידית הדלת מתוך עליסה בארץ הפלאות
משרתיה של מליפיסנט מתוך היפהפייה הנרדמת
פטר מתוך פטר והזאב
טינקר בל, ג'ון דרלינג וקרנפים מפיטר פן
דני הטלה מתוך כה יקר ללבי
דמויות מצוירות שמופיעות בסרט > דמויות משנה > האחים וורנר

באגס באני
דאפי דאק
פורקי פיג
רוד-ראנר
וייל אי. קויוטי
יוסמיטי סאם
ספידי גונזלס
טוויטי
סילבסטר החתול
פוגהורן לגהורן
מרווין ממאדים
יויו דודו
דמויות מצוירות שמופיעות בסרט > דמויות משנה > MGM

דרופי דוג
דמויות מצוירות שמופיעות בסרט > דמויות משנה > סרטי פרמאונט/אולפני פליישר

בטי בופ
קוקו הליצן
דמויות מצוירות שמופיעות בסרט > דמויות משנה > סרטי יוניברסל/וולטר לאנץ

וודי הנקר
דמויות מצוירות שמופיעות בסרט > דמויות משנה > סינדיקט קינג פיצ'רס/פאט סאליבן

פליקס החתול (מופיע בפוסטר)
דמויות מצוירות שמופיעות בסרט > דמויות שלא הופיעו בסרט

דמויות אלו נחתכו מהתסריט עקב זכויות יוצרים של האולפנים האחרים.
דמויות מצוירות שמופיעות בסרט > דמויות שלא הופיעו בסרט > דיסני

צ'יפ ודייל
החזירון השלישי מתוך שלושת החזירונים
אחד הנשרים מתוך שלגיה ושבעת הגמדים
בן אלי גטור, זאוס וקנטאורית מתוך פנטסיה
דמויות מצוירות שמופיעות בסרט > דמויות שלא הופיעו בסרט > האחים וורנר

פפה לה פיו
הייזל המכשפה (בסצנת ראש החזיר שנחתכה)
דמויות מצוירות שמופיעות בסרט > דמויות שלא הופיעו בסרט > פוקס המאה ה-20

מייטי מאוס
דמויות מצוירות שמופיעות בסרט > דמויות שלא הופיעו בסרט > MGM

טום וג'רי
דמויות מצוירות שמופיעות בסרט > דמויות שלא הופיעו בסרט > סרטי פרמאונט/אולפני פליישר

פופאי המלח, אוליב אויל ובלוטו
סופרמן ולויס ליין
לולו הקטנה
קספר הרוח הידידותית
ביאורים

↑  הסרט שווק בשני שמות דומים בעברית בישראל.